ΚΑΝΟΝΙΣΜΟΣ (ΕΚ) αριθ. 1589/98 ΤΗΣ ΕΠΙΤΡΟΠΗΣ της 23ης Ιουλίου 1998 για τροποποίηση του κανονισμού (ΕΚ) αριθ. 658/96 περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 2309/97 (2), και ιδίως το άρθρο 11 παράγραφος 1 και το άρθρο 12,

Εκτιμώντας:

ότι ο κανονισμός (ΕΚ) αριθ. 658/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1282/98 (4) προβλέπει τις λεπτομέρειες εφαρμογής σε περίπτωση ανταλλαγής της επιλεξιμότητας των εκτάσεων 7 ότι πρέπει να γίνουν απλούστερες και οι εν λόγω λεπτομέρειες εφαρμογής 7

ότι ο κανονισμός (ΕΚ) αριθ. 658/96 προβλέπει τους όρους επιλεξιμότητας των εκτάσεων που σπέρνονται με μείγμα σιτηρών, ελαιούχων και πρωτεϊνούχων 7

ότι στη Φινλανδία, τα κτηνοτροφικά πίσα σπέρνονται παραδοσιακά σε μείγμα με σιτηρά για γεωπονικούς λόγους 7 ότι το μείγμα που συγκομίζεται αποτελείται βασικά από κτηνοτροφικά πίσα 7 ότι με τους όρους αυτούς, πρέπει να θεωρηθούν οι εκτάσεις που σπέρνονται με τον τρόπο αυτό ως εκτάσεις πρωτεϊνούχων 7

ότι ο κανονισμός (ΕΚ) αριθ. 658/96 περιορίζει την επιλεξιμότητα των παραγωγών κράμβης και γογγύλης που δικαιούνται αντισταθμιστικών πληρωμών σε εκείνους που χρησιμοποιούν σπόρους ειδικών ποϊοτήτων και ποικιλιών 7

ότι οι παραγωγοί δύνανται εφεξής να διαθέτουν νέες ποικιλίες κράμβης και γογγύλης που ανταποκρίνονται στα κριτήρια επιλεξιμότητας που έχουν καθοριστεί 7 ότι οι ποικιλίες αυτές πρέπει να προστεθούν στον κατάλογο 7

ότι πρέπει συνεπώς, να τροποποιηθεί ο κανονισμός (ΕΚ) αριθ. 658/96 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής σιτηρών, λιπαρών ουσιών και αποξηραμένων ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 658/96 τροποποιείται ως εξής:

1. Στο άρθρο 2, η παράγραφος 5 αντικαθίσταται από την ακόλουθη:

«5. Οι περιπτώσεις οι οποίες αναφέρονται στο τέταρτο εδάφιο του άρθρου 9 του κανονισμού (ΕΟΚ) αριθ. 1765/92 είναι εκείνες στις οποίες ένας παραγωγός μπορεί να προβάλει κατάλληλους και αντικειμενικούς λόγους για να ανταλλάξει μονίμως, μη επιλέξιμες γαίες με επιλέξιμες της εκμεταλλεύσεώς του, εφόσον το κράτος μέλος θα έχει ελέγξει ότι δεν υπάρχει άλλη βάσιμη αιτία που είναι αντίθετη με την ανταλλαγή, ειδικότερα όσον αφορά περιβαλλοντικούς κινδύνους. Σε καμία περίπτωση, η ανταλλαγή δεν πρέπει να έχει ως συνέπεια την αύξηση της συνολικής επιφάνειας των επιλέξιμων αροσίμων γαιών της εκμετάλλευσης. Τα κράτη μέλη προβλέπουν ένα σύστημα εκ των προτέρων γνωστοποίησης και έγκρισης τέτοιου είδους ανταλλαγών.

Τα κράτη μέλη υποβάλλουν στην Επιτροπή, το αργότερο στις 31 Μαΐου κάθε έτους σχέδιο το οποίο περιλαμβάνει πίνακα των κριτηρίων, σύμφωνα με τα οποία έγιναν αποδεκτές οι ανταλλαγές και απόδειξη ότι η συνολική επιφάνεια των επιλεξίμων γαιών αυξήθηκε μετά τις ανταλλαγές αυτές.»

2. Στο άρθρο 3 παράγραφος 1, στοιχείο β), προστίθεται το ακόλουθο κείμενο:

«ωστόσο, στη Φινλανδία, όταν τα σιτηρά σπέρνονται σε μείγμα με πρωτεϊνούχα, η αντισταθμιστική πληρωμή για τα πρωτεϊνούχα χορηγείται μετά από αίτηση του ενδιαφερομένου υπό τον όρο ότι ο τελευταίος αποδεικνύει, παρέχοντας ικανοποιητική απόδειξη στις αρμόδιες αρχές, ότι η καλλιέργεια των πρωτεϊνούχων κυριαρχεί στο μείγμα.»

3. Το παράρτημα ΙΙ τροποποιείται ως εξής:

α) Προστίθενται οι ακόλουθες ποικιλίες:

«Bruno, Colstar, Corigan, Ermes, Phoenix, Renoir, VDH1460-88».

β) Αντί: «Sheyenne», διάβαζε: «Cheyenne».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1998/99.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1. 7. 1992, σ. 12.

(2) ΕΕ L 321 της 22. 11. 1997, σ. 3.

(3) ΕΕ L 91 της 12. 4. 1996, σ. 46.

(4) ΕΕ L 176 της 20. 6. 1998, σ. 23.